 Ụmụnwoke na-enwe aṅụrịỊ ma ihe ndị ị ga-emenwuru nna, di, enyi nwoke, deede maọbụ enyi gị nwoke taa?BBC Igbo chọrọ inyere gị aka gwa gị ihe ndị ị ga-ejinwu mee ha obi aṅụrị nọdịniihu.Ụmụnwoke, sepụnụ ọnụ nara ụmụnwaanyịỌtaakụ, lee ego ole ị sụpịara nọnụ nafọ iriIhe mere ụfọdụ ụmụnwoke ji alụ nwabebiỌtụtụ oge ka ụmụnwoke na-ekwu sị oge niile ka ọ bụ ụmụnwaanyị ka a na-akwanyere ugwu. Gịnịkwanụ ka a na-emere ụmụnwoke iche?Nke a mere e ji kewapụtazie ụbọchị Novemba 19 dịka nke e ji akwanyere ụmụnwoke ugwu kwa afọ.Ọ bụrụ na ị mabughi ihe ị ga-emenwuru nwoke ahụ nọ na ndụ gị, lee ọmụmaatụ:1 Kwụọrọ ya ụgwọ nri:Kpọrọ nna gị, di gị, enyi gị nwoke, nwanne gị nwoke maọbụ deede gị gaa ebe a na-ere nri nke Bekee kpọrọ fast food jointrestaurant, zụọrọ ya nri ma kwụọ ụgwọ ya.Makana ụfọdụ oge ka ụmụnwoke na-ekwukarị na oge ọbụla naanị ha na-azụrụ ụmụnwaanyị ihe, mana ị kwụọ ụgwọ nri ahụ, ọ ga-atụ ya nanya.Ọ bụrụ na ị chọghị ịkpọ ya aga ebe ị ga-azụta nri, zụta ngwanri ị ga-eji esiri ya nri ọ kacha hụ nanya.2 Were ihe nsori merụọ ya ahụ:Nke a bụkwa naanị maka ndị lụrụla di oo ;-Iji sị ya na ọ gbalịala ma sị ya na ihe ọ na-eme na-amasị gị kwa mgbe, nabata ya ma ọ lọta ma gosi ya na ị chere ya eche.Gaa nihu nye ya nụdị ị na-enyetubeghi ya mbụ, nke ga-eme ka ọ ghara ichefu ụbọchị a echefu.3 Tinye ego nakpa ha:Ma ị na-arụ ọrụ ma ị naghị arụ, chọọrọ ya nwaobere ihe, nke ga-eme ya obi aṅụrị.Sị ya mpa m; di m; enyi m nwoke; nwanne m nwoke; deede m; ngwa were nke a tinye mmanụ nụgbọala gị, were nke a tinye ego nekwentị gị maọbụ were nke a gbaa ụgbọala ruo ebe ị na-aga.Ọ gaghị echefu ụbọchị a echefu ma ị mee ya, makana ọ ga-abịa dịka ihe ọ na-atụwaghị anya.4 Deere ya akwụkwọ ozi:Nke a abụghị iji zie ya ozi mgbakasị ahụ, kama ọ bụ ebe ị ga-agwa ya ihe niile ọ na-emeta ebe ị nọ.Gwa ya ihe ndị ọ na-eme na-amasị gị na etu o si eme ka ndụ tọọ gị ụtọ.Gwa ya na ị hụrụ ya nanya, na ọ bụghị itu ọnụ.5 Nye ya oghere:Anyị asịghịkwa gị kwapụrụ ya nụlọ oo. Ihe anyị na-ekwu bụ gị nye ya oghere ka ya na ndị enyi ya nọkọọ ma nwee aṅụrị.Ọ bụrụ na ị na-eleburu ya elekere ma ọ pụọ apụ ya bụ na ị na-enyo ma ọ lọtara noge maọbụ ọ lọtaghị, hapụrụ ya ka ya na ụmụnwoke ibe ya mee naanị ụdịrị ihe na-amasị ha.Ị hụlanụ na ihe ise ndị a agaghị efu gị oke ego, mana ọ ga-eme ka nwoke ahụ nọ na ndụ gị ghọta na ị hụrụ ya nanya.Akụkọ ga-amasị gị:EFCC na-enyo etu nwoke nọ na mkpọrọ si gwunwuo mmadụ nde dọlaWorld Toilet Day: Iji mmiri maọbụ iji ihe hịcha otele gị bụ ajụjụ ụwa kpụ nọnụIhe na-akpọga ndị Naịjirịa DubaiPaul na Peter Okoye na ụmụnne ndị ọzọ na-eme otu ihe mana ha anọkọghị ọnụIhe nkiri ga-amasị gị: 